CELEX: 62019CB0692
Language: lv
Date: 2020-04-22 00:00:00
Title: Lieta C-692/19: Tiesas (astotā palāta) 2020. gada 22. aprīļa rīkojums (Watford Employment Tribunal (Apvienotā Karaliste) lūgums sniegt prejudiciālu nolēmumu) – B/Yodel Delivery Network Ltd (Lūgums sniegt prejudiciālu nolēmumu – Tiesas Reglamenta 99. pants – Direktīva 2003/88/EK – Darba laika organizācija – Jēdziens “darba ņēmējs” – Paku piegādes uzņēmums – Kurjeru, kas pieņemti darbā, pamatojoties uz pakalpojumu līgumu, kvalificēšana – Kurjera iespēja noslēgt līgumu ar apakšuzņēmējiem un vienlaicīgi sniegt līdzīgus pakalpojumus trešajām personām)

31.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 287/22
            
         
      Tiesas (astotā palāta) 2020. gada 22. aprīļa rīkojums (Watford Employment Tribunal (Apvienotā Karaliste) lūgums sniegt prejudiciālu nolēmumu) – B/Yodel Delivery Network Ltd
      
      (Lieta C-692/19) (1)
      
      (Lūgums sniegt prejudiciālu nolēmumu - Tiesas Reglamenta 99. pants - Direktīva 2003/88/EK - Darba laika organizācija - Jēdziens “darba ņēmējs” - Paku piegādes uzņēmums - Kurjeru, kas pieņemti darbā, pamatojoties uz pakalpojumu līgumu, kvalificēšana - Kurjera iespēja noslēgt līgumu ar apakšuzņēmējiem un vienlaicīgi sniegt līdzīgus pakalpojumus trešajām personām)
      (2020/C 287/33)
      Tiesvedības valoda – angļu
      
         Iesniedzējtiesa
      
      
         Watford Employment Tribunal
      
      
         Pamatlietas puses
      
      
         Prasītājs: B
      
         Atbildētājs: Yodel Delivery Network Ltd
      
      
         Rezolutīvā daļa
      
      Eiropas Parlamenta un Padomes Direktīva 2003/88/EK (2003. gada 4. novembris) par konkrētiem darba laika organizēšanas aspektiem ir jāinterpretē tādējādi, ka tai ir pretrunā tas, ka persona, kuru pieņēmis darbā apgalvotais darba devējs, pamatojoties uz pakalpojumu līgumu, kurā noteikts, ka minētā persona ir pašnodarbināts neatkarīgs līgumslēdzējs, tiek kvalificēta par “darba ņēmēju” šīs direktīvas izpratnē, ja šai personai ir iespēja:
      
                  —
               
               
                  piesaistīt apakšuzņēmējus vai aizstājējus, lai sniegtu pakalpojumus, ko tā ir apņēmusies nodrošināt;
               
            
                  —
               
               
                  pieņemt vai nepieņemt dažādus apgalvotā darba devēja piedāvātos uzdevumus, vai vienpusēji noteikt šo uzdevumu maksimālo skaitu;
               
            
                  —
               
               
                  sniegt minētos pakalpojumus jebkurai trešajai personai, tostarp apgalvotā darba devēja tiešajiem konkurentiem, un
               
            
                  —
               
               
                  noteikt savas “darba” stundas noteiktu parametru ietvaros, kā arī organizēt darba laiku, lai pielāgotos savām personīgajām vajadzībām, nevis tikai ņemtu vērā apgalvotā darba devēja intereses,
                  ja, pirmkārt, šīs personas neatkarība nav fiktīva un, otrkārt, starp minēto personu un tās apgalvoto darba devēju nav konstatējama pakļautības saikne. Tomēr iesniedzējtiesai, ņemot vērā visus atbilstošos apstākļus, kas attiecas uz šo pašu personu, kā arī tās veikto saimniecisko darbību, ir jāveic minētās personas kvalifikācija atbilstoši Direktīvai 2003/88.
               
            
         (1)  OV C 423, 16.12.2019